b'\n_START_ARTICLE_\nGeorg Cantor\n_START_PARAGRAPH_\nGeorg Ferdinand Ludwig Philipp Cantor (3. m\xc3\xa4rts 1845 (vkj 19. veebruar) Peterburi \xe2\x80\x93 6. jaanuar 1918 Halle) oli saksa matemaatik, kes on tuntud peamiselt hulgateooria loojana._NEWLINE_Ta s\xc3\xbcndis Venemaal ja elas seal kuni 11 aasta vanuseni. Ta oli perekonna kuuest lapsest vanim. Tema vanaisa Franz B\xc3\xb6hm oli tuntud viiuldaja ning ka noor Georg m\xc3\xa4ngis viiulit. Isa haiguse t\xc3\xb5ttu kolis perekond 1856. aastal Saksamaale, lootes sealsele paremale kliimale. 1962. aastal astus ta Z\xc3\xbcrichi \xc3\xbclikooli ning p\xc3\xa4rast isa surma 1863. aastal Berliini \xc3\xbclikooli. 1867. aastal kaitses ta seal v\xc3\xa4itekirja arvuteooriast.'